**Dorogi Többcélú Kistérségi Társulás**

2510 Dorog, Bécsi u. 79-81. Tel./Fax: 33/431-299 E-mail: kisterseg@dorog.hu

Ikt.sz.: DOR/6639-1/2025.

**Beszámoló a Dorogi Többcélú Kistérségi Társulás 2024. évi tevékenységéről**

Annavölgy, Bajna, Csolnok, Dág, Dorog, Epöl, Kesztölc, Leányvár, Máriahalom, Nagysáp, Piliscsév, Sárisáp, Tokod, Tokodaltáró, Úny települési önkormányzatok önálló jogi személyiséggel rendelkező kistérségi társulást hoztak létre 2005. május 11-től határozatlan időre.

A társulás által ellátott feladat- és hatáskörök 2024. évben:

**-** szociális feladatok

az alábbiak szerint kerül ellátásra.

A szociális igazgatásról és szociális ellátásokról szóló 1993. évi III. törvény 62. §-a szerinti szociális étkeztetés, a 63. §-a szerinti házi segítségnyújtás, valamint a 65/F. §-a szerinti nappali ellátás szociális alapszolgáltatásokat a Társulás által alapított és közösen fenntartott Dorog és Térsége Szociális Alapellátó Szolgálat intézménye útján látja el.

A szociális étkeztetés feladatot Bajna Község Önkormányzata, a házi segítségnyújtás feladatot Dorog Város Önkormányzata részére nem látja el a társulás.

A feladatellátás finanszírozási forrásai: normatív állami támogatás, illetve társult települési önkormányzatok hozzájárulása.

**2024. évben a társulási tanács 6 alkalommal ülésezett.**

**2024. február 8-i társulási tanácsi ülés:**

* A Dorogi Többcélú Kistérségi Társulás elfogadta a 2024. évi költségvetéséről és a költségvetés végrehajtásának szabályairól szóló határozatot.
* A Dorogi Többcélú Kistérségi Társulás elfogadta a Dorog és Térsége Szociális Alapellátó Szolgálat szakmai programjának módosítását.

**2024. február 29-i társulási tanácsi ülés:**

* A Dorogi Többcélú Kistérségi Társulás elfogadta a 2023. évi költségvetésről szóló 2/2023. (II.9.) számú határozat módosítását.

**2024. május 30-i társulási tanácsi ülés:**

Napirend előtt:

* a „Tűzoltók Napja - Szent Flórián Nap” alkalmából az Esztergomi Katasztrófavédelmi Kirendeltség 1 fő dolgozójának jutalmazására került sor. Jutalmazott: Horváthné Hevesi Marianna tű. alezredes, iparbiztonsági felügyelő.
* „Tűzoltók Napja - Szent Flórián Nap” alkalmából az Esztergomi Hivatásos Tűzoltóparancsnokság 1 fő dolgozójának jutalmazására került sor. Jutalmazott: Varga Zoltán c. tűzoltó főtörzsőrmester, beosztott tűzoltó.

Elfogadásra került:

* A Dorogi Többcélú Kistérségi Társulás 2023. évi költségvetésének zárszámadása.
* A Dorogi Többcélú Kistérségi Társulás 2023. évi belső ellenőrzési jelentése.
* A Dorog és Térsége Szociális Alapellátó Szolgálat 2023. évi szakmai beszámolója.
* A Központi Háziorvosi Ügyelet 2023. évi szakmai beszámolója.

**2024. október 17-i társulási tanács alakuló ülés:**

Megválasztásra került:

* A Dorogi Többcélú Kistérségi Társulás elnökének megválasztása.
* A Dorogi Többcélú Kistérségi Társulás alelnökének megválasztása.

Elfogadásra került:

* A Dorogi Többcélú Kistérségi Társulás Szervezeti és Működési Szabályzatának felülvizsgálata.

**2024. december 5-i társulási tanácsi ülés:**

Elfogadásra került:

* A Dorogi Többcélú Kistérségi Társulás és intézménye 2025. évi belső ellenőrzési munkaterve
* A Dorogi Többcélú Kistérségi Társulás és intézménye 2025-2029 évekre vonatkozó belső ellenőrzési stratégiai terve.

**2024. december 12-i társulási tanácsi ülés:**

* A Dorogi Többcélú Kistérségi 2024. évi költségvetésről szóló 2/2024. (II. 8.) számú határozat módosítása.

Dorog, 2025. május 20.

 Dr. Tittmann János sk.

 elnök